turjo4nis/wikipedia-bn-dump-20250701 huggingface dataset:
কিস্টোন স্টুডিওজ

কিস্টোন স্টুডিওজ (ইংরেজি: Keystone Studios) ছিল মার্কিন যুক্তরাষ্ট্রের একটি চলচ্চিত্র স্টুডিও। এটি ক্যালিফোর্নিয়ার লস অ্যাঞ্জেলেসের এডেনডেল অবস্থিত ছিল, যা বর্তমানে ইকো পার্কের অংশ। ১৯১২ সালে ৪ জুলাই ম্যাক সিনেট (১৮৮০-১৯৬০) কিস্টোন পিকচার্স স্টুডিও নামে এই স্টুডিও প্রতিষ্ঠা করেন। অভিনেতা ও লেখক অ্যাডাম কেসেল (১৮৬৬-১৯৪৬), চার্লস ও. বোমান (১৮৭৪-১৯৩১) এবং ১৯০৯ সালে প্রতিষ্ঠিত নিউ ইয়র্ক মোশন পিকচার্স কোম্পানির মালিকগণ সিনেটকে সহায়তা করেন। কোম্পানিটি কয়েক বছর ক্যালিফোর্নিয়ার লস অ্যাঞ্জেলেসের গ্লেনডেল ও সিলভার লেকের পাশে চিত্র ধারণ করে এবং ১৯১২ থেকে ১৯১৫ সালে তাদের চলচ্চিত্রগুলো পরিবেশনা করত মিউচুয়াল ফিল্ম কর্পোরেশন।

মূল প্রধান দালানটি এখনো রয়ে গেলেও এটি চলচ্চিত্রের ইতিহাসের সম্পূর্ণ বন্ধ হয়ে যাওয়া প্রথম চলচ্চিত্র মঞ্চ ও স্টুডিও। এটি বর্তমানে লস অ্যাঞ্জেলেসের ইকো পার্কে ১৭১২ গ্লেনডেল বুলেভার্ডে অবস্থিত।

আরও দেখুন
 কিস্টোন স্টুডিওজের চলচ্চিত্র

তথ্যসূত্র

আরও পড়ুন
 Lahue, Kalton (1971); Mack Sennett's Keystone: The man, the myth and the comedies; New York: Barnes; 
 Neibaur, James L. (2011); Early Charlie Chaplin: The Artist as Apprentice at Keystone Studios; Lanham, MD: Scarecrow Press; 
 Walker, Brent (2009);  Mack Sennett's Fun Factory Jefferson, NC:  McFarland and Co.

বহিঃসংযোগ
 আইএমডিবিতে কিস্টোন স্টুডিওজ

নির্বাক চলচ্চিত্র স্টুডিও
মার্কিন যুক্তরাষ্ট্রের চলচ্চিত্র প্রযোজনা প্রতিষ্ঠান
মার্কিন যুক্তরাষ্ট্রের চলচ্চিত্র পরিবেশনা প্রতিষ্ঠান
ক্যালিফোর্নিয়া ভিত্তিক বিনোদন কোম্পানি
দক্ষিণ ক্যালিফোর্নিয়ার চলচ্চিত্র
কিস্টোন স্টুডিওজের চলচ্চিত্র
মার্কিন যুক্তরাষ্ট্রের চলচ্চিত্র পরিবেশক
মার্কিন যুক্তরাষ্ট্রের চলচ্চিত্র প্রযোজনা কোম্পানি
বলধা জাদুঘর

বলধা জাদুঘর বাংলাদেশের  ঢাকার ওয়ারীতে খ্রিস্টান কবরস্থানের সন্নিকটে অবস্থিত যা ১৯২৫ সালে জমিদার নরেন্দ্র নারায়ণ রায় কর্তৃক ‘গৃহ-জাদুঘর’ হিসেবে প্রতিষ্ঠিত হয়। ১৯৪৪ সালে জমিদার মৃত্যুকালে উইল সম্পাদনের মাধ্যমে তার জমিদারি তহবিল থেকে জাদুঘর ও বাগানের সম্পূর্ণ ব্যয় নির্বাহের ব্যবস্থা করে যান।

সংগ্রহ
আবাসিক ভবনের প্রথম তলায় ছিল প্রাচীনকালের শিল্পকর্ম। বারান্দায় দুটি বিশাল কড়াই ছিল। একটি হলঘরে মুদ্রা, পুঁতি ও শিল্প বিষয়ক গ্রন্থাবলি রাখা হয়েছিল। দ্বিতীয় কক্ষে গ্রামীণ ও শহুরে জীবনযাত্রার নানা মডেল এবং গজদন্ত ও রুপার ঝালরের কারুকর্ম ছিলো। তৃতীয় কক্ষে অস্ত্রশস্ত্রের সংগ্রহ এবং চতুর্থ কক্ষে প্রবাল ও সামুদ্রিক প্রদর্শনদ্রব্য ছিল। এসব সংগ্রহ পরে ঢাকা জাদুঘরে স্থানান্তরিত হয়েছে।

বলধা গার্ডেন

বলধার জমিদার নরেন্দ্রনারায়ণ রায় চৌধুরী ১৯০৯ খ্রিষ্টাব্দে বলধা গার্ডেনের সূচনা করেন। তিনি দুটি উদ্যান তৈরি করেন। প্রথম উদ্যানটির নাম রাখেন "সাইকী"। পরবর্তিতে তৈরি করা হয় দ্বিতীয় উদ্যান "সিবলী"। নরেন্দ্রনারায়ণ রায় চৌধুরীর মৃত্যুর পর কোনো এক সময়ে এ দুটি উদ্যানকে সম্মিলিতভাবে বলধা গার্ডেন নামে আখ্যায়িত করা হতে থাকে। ৩.৩৮ একর জায়গার উপর এই উদ্যান নির্মাণ করা হয়েছে।

তথ্যসূত্র 

ঢাকার জাদুঘর
যিএ যাহা কহু মোর ঢো

যিএ যাহা কহু মোর ঢো মৃত্যুঞ্জয় সাহু পরিচালিত ও সন্দিপ রাউতরায় প্রযোজিত ওড়িয়া ভাষার চলচ্চিত্র। ছবিটি ২০১৫ সালে মুক্তি পায়।

অভিনয়ে
 বাবুশান
 ইলু ব্যনার্জি
 মীনকেতন দাস
 নম্রতা দাস
 হাডু
 আদ্যাশা মহাপাত্র
 জীবন পন্ডা
 শীতল পাত্র
 শস্মিতা প্রধান

তথ্যসূত্র

ওড়িয়া ভাষার চলচ্চিত্র
২০১৫-এর চলচ্চিত্র
উইলো শিল্ডস

উইলো শিল্ডস (জন্ম জুন ১, ২০০০) একজন মার্কিন অভিনেত্রী। তিনি জনপ্রিয় মার্কিন কল্পবিজ্ঞান চলচ্চিত্র ধারাবাহিক দ্য হাঙ্গার গেমস তার চরিত্র প্রিমরোজ ইভেন্ডিন এর জন্য সবার নিকট পরিচিত।

প্রাথমিক জীবন 
উইলো শিল্ডসের জন্ম, মার্কিন যুক্তরাষ্ট্রের নিউ মেক্সিকো রাজ্যের আলবাকার্কি শহরে, তিনি ক্যারি এবং রব শিল্ডসের কন্যা, তারা পেশায় শিল্পকলার শিক্ষক। তার একজন ভ্রাতুষ্পাচারী যমজ বোন রয়েছে, এবং একজন বড় ভাইও রয়েছে, তারা দুজন-ই অভিনয় শিল্পী।

কর্মজীবন 
২০০৮ সালে, শিল্ডের কাজ ছিল "লাস ভেগাস নিউ মেক্সিকো ১৮৭৫" নামক সংক্ষিপ্ত চলচ্চিত্রের ঘটনা বর্ণনা করা। ২০০৯ সালে তিনি মার্কিন টেলিভিশন চ্যানেল ইউএসএ নেটওয়ার্ক এ প্রচারিত ধারাবাহিক "ইন দ্য প্রেইন সাইট" এর "ইন মাই হামবোলাডট ওপিনিয়ন" নামক শিরোনামের পর্বে লিসা রোগান চরিত্রটি ফুটিয়ে তোলেন এছাড়াও এই চরিত্রটি লিসা রয়্যাল নামেও পরিচিত ছিল, এবং ২০০৮ সালে "লাস ভেগাস নিউ মেক্সিকো ১৮৭৫" নামক ৭ মিনিটের ওয়েস্টার্ন সংক্ষিপ্ত চলচ্চিত্রে কন্ঠ প্রদান করেন, সেখানে তিনি একটি মেয়ের চরিত্র "যে একটি বন্দুক যুদ্ধ দেখছে" তার কন্ঠের ভূমিকায় কাজ করেন। ২০১১ সালে শিল্ডসকে, মার্কিন টেলিভিশন চ্যানেল সিবিএস এ প্রচারিত হলমার্ক হল অব ফেইমের ছোট পর্দার চলচ্চিত্র বিয়ন্ড দ্য ব্লেক বোর্ড এ অভিনয় করতে দেখা যায়, সেখানে তিনি এমিলি ভ্যানকেম্প চরিত্রে অভিনয় করেন। ছোট পর্দার চরচ্চিত্রটিতে তাকে "গ্রেইস" নামে একটি ঘর-বাড়িহীন শিশুর চরিত্রে অভিনয় করতে দেখা যায়।

শিল্ডস, জনপ্রিয় মার্কিন চলচ্চিত্র দ্য হাঙ্গার গেমস এ সহকারী ভূমিকায় অভিনয় করেন, তিনি চলচ্চিত্রটিতে প্রিমরোজ ইভেন্ডিন নামক চরিত্রটি ফুটিয়ে তোলেন। তিনি চলচ্চিত্রটির বাকি ধারাবাহিক সিক্যয়েল সমূহ, দ্য হাঙ্গার গেমস: কেচিং ফ্যায়ার, দ্য হাঙ্গার গেমস: মোকিংজে – পর্ব ১, এবং দ্য হাঙ্গার গেমস: মোকিংজে – পর্ব ২ তার এই একই চরিত্রটি পুনরায় অভিনয় করে যান। তিনি বলেন "চরিত্রটি সত্যিই যতই মজাদার হতে যাচ্ছে ঠিক ততটাই গড়ে উঠছে"। এছাড়াও শিল্ডস, "দ্য ওয়ান্ডার" এবং "এ্য ফল ফ্রম গ্রেস" নামক দুটি আসন্ন চলচ্চিত্রে অভিনয় করেছেন।

২০১৫ সালের ২৪ শে ফেব্রুয়ারি মাসে, মার্কিন নাচের প্রতিযোগিতামূলক অনুষ্ঠান ডেন্সিং উইথ স্টারর্স এর সিজন ২০ এ অংশগ্রহণকারী তারকাদের মধ্যে এতজন প্রতিযোগী হিসেবে শিল্ডসের নাম ঘোষণা করা হয়। তার পেশাদারী সহযোগী ছিলেন মার্কিন নৃত্য শিল্পী মার্ক ব্যালাস। মাত্র ১৪ বছর বয়সে, তিনিই ছিলেন অনুষ্ঠানটিতে অংশ নেয়া সর্বকালের সর্বকনিষ্ঠ প্রতিদ্বন্দ্বী, (মার্কিন অভিনেত্রী জেনদায়ার করা ইতিহাসও ভঙ্গ করেন, যিনি মূলত ১৬ বছর বয়সে সিজন ১৬তে একজন প্রতিযোগী হিসেবে অংশ নিয়েছিলেন)। তবে পুরো সিজন জুড়ে তারা বিচারকদ্বয় থেকে ধারাবাহিকভাবে উচ্চ নম্বর পাওয়ার পরেও, অতিশয় বেদনাদায়কভাবে ঘটনা মোড় নেয়, যুগলদ্বয় প্রতিযোগিতার সপ্তম সপ্তাহে এসে বাদ পরে যায়, (৭ম অবস্থানে থেকে প্রতিযোগিতা সমাপ্ত করে।)

ড্যান্সিং উইথ দ্য স্টারর্সের পরিবেশনা সমূহ

চলচ্চিত্র সমূহ

তথ্যসূত্র

বহিঃসংযোগ 

 

জীবিত ব্যক্তি
২০০০-এ জন্ম
মার্কিন শিশু অভিনেত্রী
মার্কিন টেলিভিশন অভিনেত্রী
মার্কিন চলচ্চিত্র অভিনেত্রী
আলবাকার্কি, নিউ মেক্সিকোর অভিনেত্রী
২১শ শতাব্দীর মার্কিন অভিনেত্রী
মার্কিন যুক্তরাষ্ট্রের যমজ ব্যক্তিত্ব
ভ্রাতুষ্পাচারী যমজ অভিনেত্রী
উভকামী অভিনেত্রী
১৯৩০-এর ধুবড়ী ভূমিকম্প

১৯৩০ ধুবড়ী ভূমিকম্প  ভারতের (তৎকালীন ব্রিটিশ ভারত) ধুবড়ী জেলায় সংগঠিত হয়। এই ভূমিকম্পের মাত্রা ছিল  ৭.১। ধুবড়ী এবং এর আশপাশের ভবনগুলো বেশি ক্ষতিগ্রস্ত হয়েছিল। এই ভূমিকম্পের ফলে তেমন প্রাণঘাতী ঘটেনি। ধুবড়ীর নিকটে রসি-ফরেল স্কেলে সর্বোচ্চ তীব্রতা ছিল IX (মারাত্মক বিধ্বংসী)।

আরো দেখুন
 ভারতে ভূমিকম্পের তালিকা

তথ্যসূত্র

আসামে ভূমিকম্প
ধুবড়ী জেলা
ভারতে ভূমিকম্প
১৯৩০-এ ভারত
সানা মকবুল

সানা মকবুল হচ্ছেন একজন ভারতীয় মডেল এবং অভিনেত্রী।

প্রাথমিক জীবন 

তিনি মুম্বাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা হচ্ছেন একজন মালায়ালী। তিনি ভারতের জাতীয় কলেজ হতে শিক্ষা লাভ করেছেন।

কর্মজীবন 

তিনি মডেলিংয়ের মাধ্যমে তার কর্মজীবন শুরু করেন। সে সময় তিনি বেশ কয়েকটি বিজ্ঞাপন এবং টেলিভিশন অনুষ্ঠানে উপস্থিত হয়েছিলেন। তিনি ২০০৯ সালে রিয়্যালিটি অনুষ্ঠান এমটিভি স্কুটি টিন ডিভায় উপস্থিত হয়েছিলেন। পরবর্তীতে কিশোর-কিশোরীদের অনুষ্ঠান ইশান: স্বপ্ন কো আওয়াজ দে-এ উপস্থিত হয়েছেন। পরে তিনি এনডিটিভি ইমাজিনে প্রচারিত নাটক কিতনি মোহাব্বত হ্যায়ের দ্বিতীয় আসরে অভিনয় করেছেন। এর পরপরই তিনি স্টার প্লাসের জনপ্রিয় নাটক ইস পেয়ার কো কেয়া নাম দু?-এ লাবণ্য কাশ্যপের চরিত্রে এবং ৪ লায়ন্স ফিল্মের অপরাধের তদন্তমূলক অনুষ্ঠান অর্জুনে অভিনয় করেছেন।

তিনি পরবর্তীতে ফেমিনা মিস ইন্ডিয়াতে অংশগ্রহণ করেন এবং "ফেমিনা মিস বিউটিফুল স্মাইল ২০১২" খেতাব অর্জন করেন।

২০১৪ সালে, তিনি তেলুগু চলচ্চিত্র ডিক্কুলু ছুড়াকু রামাইয়ায় অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রে অভিনয়ের সময় তিনি তার স্টেজ নাম সানা মকবুলে পরিবর্তন করেন। এই চলচ্চিত্রে তিনি "সামহিথা"র চরিত্রে অভিনয় করেছেন, যিনি হচ্ছেন একজন এরোবিকস প্রশিক্ষক, যার প্রেমে এক বাবা এবং তার ছেলে পড়ে যায়। পরবর্তীতে তিনি তামিল চলচ্চিত্র রঙ্গুনের স্বাক্ষর করেন, যেটি রাজকুমার পেরিয়াস্বামী পরিচালিত একটি রোমান্টিক ধাঁচের চলচ্চিত্র।

টেলিভিশন

চলচ্চিত্রের তালিকা

তথ্যসূত্র

বহিঃসংযোগ

 
 
 

জীবিত ব্যক্তি
১৯৯৩-এ জন্ম
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
মুম্বইয়ের অভিনেত্রী
তেলুগু চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
হিন্দি টেলিভিশন অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
ইবনে আল-মাজদী

শিহাব উদ্দীন ইবনে আল-মাজদী (; ১৩৫৯-১৪৪৭ ঈসায়ী) ছিলেন একজন মিশরীয় গণিতবিদ ও জ্যোতির্বিজ্ঞানী। গণিতশাস্ত্রে তার উল্লেখযোগ্য গ্রন্থটি হচ্ছে "বুক অব সাবস্টেন্স", ইবনে আল-বান্না'র রচিত গাণিতিক ক্রিয়াকলাপের সারাংশের একটি বৃহদাকার ব্যাখ্যা।

তথ্যসূত্র

অতিরিক্ত লিঙ্ক 
  (PDF version)

১৩৫৯-এ জন্ম
১৪৪৭-এ মৃত্যু
মধ্যযুগীয় ইসলামের জ্যোতির্বিজ্ঞানী
মধ্যযুগীয় ইসলামের গণিতবিদ
কায়রোর ব্যক্তি
মধ্যযুগীয় মিশরীয় জ্যোতির্বিজ্ঞানী
১৫শ শতাব্দীর গণিতবিদ
মধ্যযুগীয় মিশরীয় গণিতবিদ
কিকু শারদা

রাঘবেন্দ্র অমরনাথ শারদা (জন্ম: ১৪ ফেব্রুয়ারি ১৯৭৬), যিনি কিকু শারদা নামে অধিক পরিচিত, হলেন একজন ভারতীয় কৌতুক অভিনেতা, চলচ্চিত্র ও টেলিভিশন অভিনেতা। তিনি হাতিমে "হোবো" চরিত্রে, এফ.আই.আর-এ "কনস্টবল মুলায়েম সিং গুলগুলে" চরিত্রে, এবং আকবর বীরবল নামক কমেডি অনুষ্ঠানে "আকবর চরিত্রে অভিনয় করেছেন। তিনি কপিল শর্মার সাথে কমেডি নাইটস উইথ কপিলে কাজ করেছেন, যেখানে তিনি বেশ কয়েকটি চরিত্রে অভিনয় করেছেন যার মধ্যে উল্লেখযোগ্য হলো "পলক"। তিনি ২০০৩ সালে প্রিয়াঙ্কার সাথে বিবাহ বন্ধনে আবদ্ধ হন। তিনি ২০১৩ সালে নাচ বলিয়ে ৬-এ এবং ২০১৪ সালে ঝলক দিখলা যায় প্রতিযোগী হিসেবে অংশগ্রহণ করেছেন। তিনি ২০১৬ সালে সনিতে প্রচারিত দ্য কপিল শর্মা শোতে বিভিন্ন চরিত্রে অভিনয় করেছেন যার মধ্যে সন্তোষ এবং তার জনপ্রিয় চরিত্র বাচ্চা যাদব উল্লেখযোগ্য।

২০১৬ সালের জানুয়ারি মাসে, তিনি গুরমিত রাম রহিম সিংকে অনুকরণ করায় গ্রেপ্তার হয়েছিলেন।

চলচ্চিত্রের তালিকা

টেলিভিশন

পুরস্কার

তথ্যসূত্র

বহিঃসংযোগ
 
 

জীবিত ব্যক্তি
১৯৭৫-এ জন্ম
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
ভারতীয় কৌতুকাভিনেতা
রাজস্থানের অভিনেতা
১৯৭৬-এ জন্ম
যোধপুরের ব্যক্তি
রাজস্থানি ব্যক্তি
ইবনে জাযলা

আবু আলী ইয়াহইয়া ইবনে ঈসা ইবনে জাযলা আল-বাগদাদী, সংক্ষেপে ইবনে জাযলা (আরবীঃأبو يحيى ابن عيسى  بن جزله), ছিলেন একাদশ শতাব্দীর একজন বাগদাদ নিবাসী আরব চিকিৎসাবিদ এবং কয়েকটি বিখ্যাত গ্রন্থের লেখক। তার একটি গ্রন্থ ১২৮০ সালে ল্যাটিন ভাষায় অনূদিত হয় এবং ব্যাপক সাড়া ফেলে।

জীবনী 
ইবনে জাযলা বাগদাদের একটি খ্রিস্টান পরিবারে জন্মগ্রহণ করেছিলেন। তিনি ১০৭৪ সালে ইসলাম ধর্ম গ্রহণ করেন। তার মৃত্যু হয় ১১০০ সালে, আবু 'আলী ইবনে আল-ওয়ালীদ আল-মাগরিবীর আমলে।

কর্ম 

তার রচিত একটি গ্রন্থ তাকউইম আল-আব্দান ফি দাদবির আল-ইনসান (Dispositio corporum de constitutione hominis, Tacuin agritudinum), এটি তৎকালীন চিকিৎসাবিদ্যার একটি অনন্য গ্রন্থ। এটি ল্যাটিন ভাষায় অনূদিত হয়েছিল।

কথিত ছিল, তিনি রোমান সম্রাট শারলেমেনের চিকিৎসক ছিলেন কিন্তু এই তথ্যের কোনো ঐতিহাসিক ভিত্তি নেই। কারণ শারলেমেনের দুই শতাব্দী পরে ইবনে জাযলার জন্ম।

ইবনে জাযলার অন্য একটি গ্রন্থ হচ্ছে, আল-মিনহাজ ফি আল-আদউইয়াহ আল-মুরাকাব্বাহ , এটিও ল্যাটিন ভাষায় অনূদিত হয়েছিল Cibis et medicines simplicibus নামে।

তিনি ইসলাম ধর্ম গ্রহণ করার পর ইসলাম ধর্মের সৌন্দর্য এবং ইহুদী ও খ্রিস্টান ধর্মের সমালোচনা করে গ্রন্থ রচনা করেছিলেন।

তথ্যসূত্র 

 Donald Campbell (1926), Arabian Medicine and its Influence on the Middle Ages, Vol. 1. London: Trübner. Reissued by Routledge, 1974, 2000. . p. 82.

অতিরিক্ত সূত্র 
 Tacuini aegritudinum et Morborum ferme omnium corporis humani, cum curis eorundem। ১৫৩২ সালে অনূদিত লাতিন ভাষার স্ক্যানকৃত সংস্করণ

১১০০-এ মৃত্যু
ইসলামে ধর্মান্তরিত
ইরাকি মুসলিম
বাগদাদের লেখক
১১শ শতাব্দীর আরব ব্যক্তি
১১শ শতাব্দীর চিকিৎসক
১১শ শতাব্দীর আব্বাসীয় খিলাফতের ব্যক্তি
এম. আবদুল আলী

শহীদ এম. আবদুুল আলী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

পুরস্কার ও সম্মাননা 
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

স্বাধীনতা ও মুক্তিযুদ্ধে স্বাধীনতা পুরস্কার বিজয়ী
১৯৭১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
শাহ আবদুল মজিদ

শহীদ শাহ আবদুুল মজিদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

শিক্ষাজীবন

কর্মজীবন

মুক্তিযুদ্ধে অবদান

মৃত্যু

পুরস্কার ও সম্মাননা 
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

স্বাধীনতা ও মুক্তিযুদ্ধে স্বাধীনতা পুরস্কার বিজয়ী
১৯৭১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
ইয়াস ইবনে মুয়াবিয়া আল-মুযানী

ইয়াস ইবনে মুয়াবিয়া আল-মুযানী (পুরো নাম, আবু ওয়াসিলাহ ইয়াস ইবনে মুয়াবিয়া ইবনে কুররাহ) ছিলেন দ্বিতীয় হিজরি শতাব্দীর একজন তাবে'ঈ কাযী (বিচারক); বাস করতেন বসরায় (বর্তমান ইরাক)।

জীবনী 
তার জীবনীকারগণ তাকে ফকীহ বলে উল্লেখ করেছেন। তিনি জন্মগ্রহণ করেন ৪৬ হিজরিতে ইয়ামামায়। হাদীছ শিক্ষা লাভ করেছিলেনঃ আনাস বিন মালিক, সাঈদ ইবনুল মুসায়্যিব, সাঈদ ইবনে জুবায়ের, আবু মিযলায প্রমুখ বিদ্বান মনীষীদের কাছ থেকে।

তার ছাত্রদের মাঝে ইমাম শু'বা, হাম্মাদ শা'বান, হুমাইদ আত-তাবীল, দাউদ ইবনে আবি হিন্দ, মু'আবি ইবনে আব্দিল কারিমের মতন জগতবিখ্যাত স্কলারগণ রয়েছেন। তিনি উমাইয়্যা শাসনামলে বসরার কাযী নিযুক্ত হন। উমাইয়্যা আমলের বিখ্যাত খলিফা উমার বিন আব্দুল আযীয তাকে তার উপযুক্ত পদ প্রদান করেছিলেন।

তিনি ১২২ হিজরি সনে মৃত্যুবরণ করেন।

সূত্র 

তাবে'ঈ
তাবেয়ী
৮ম শতাব্দীর আরব ব্যক্তি
হাদিস বর্ণনাকারী তাবেয়ী
আহমাদ মুহাম্মাদ শাকির

আহমাদ মুহাম্মাদ শাকির ( ) (২৯ জানুয়ারি, ১৮৯২ - ১৪ জুন, ১৯৫৮) ছিলেন একজন মিশরীয় হাদীছশাস্ত্রবিদ ও প্রখ্যাত স্কলার। ঐতিহাসিক আল-আযহার বিশ্ববিদ্যালয়ের বিশিষ্ট 'আলিম মাহমুদ শাকির তার পিতা, এবং বিখ্যাত লেখক ও সাংবাদিক মাহমুদ মুহাম্মাদ শাকির তার ভাই।

কর্মজীবন 
তিনি আল-আযহার বিশ্ববিদ্যালয়ে পড়াশোনা করেন এবং সেখানেই কর্মজীবন অতিবাহিত করেন, ১৯৫১ সালে অবসর নেন। তিনি কায়রোর সুপ্রিম শারিয়াহ কোর্ট এর ভাইস-চেয়ারম্যান হিসেবেও দায়িত্ব পালন করেছিলেন।

গ্রন্থ তালিকা 
 আল-বা'ইছ আল-হাদীছ: ইবনে কাসীর রহঃ রচিত বিখ্যাত "ইখতিসার উলুম আল-হাদীছ" গ্রন্থের ব্যাখ্যা এবং "আল-মুকাদ্দিমাহ" এর সারাংশ।
 মুসনাদ আহমাদ ইবনে হাম্বল: আহমাদ বিন হাম্বল রহঃ এর সুবিধাল হাদীছ সঙ্কলনের প্রথম এক-তৃতীয়াংশের টীকা।
 জামি' আল-বায়ান:কুরআনের বৃহৎ ব্যাখ্যা, তাফসীর আল তাবারীর টীকা; অসম্পূর্ণ।
 সুনান আল-তিরমিযী: হাদীছগ্রন্থ সুনান তিরমযীর প্রথম এক তৃতীয়াংশে তার টীকা।
 আল-মুহাল্লা: ইবনে হাযম রহঃ এর ফিকহ গ্রন্থের টীকা।
 আল-আকিদাহ আত-তাহাউইহ: তার সম্পাদিত ও টীকাসহ ইমাম তাহাউইহ রহঃ বিখ্যাত আকিদাহ বিষয়ক গ্রন্থ।
 'উমায আল-তাফসীর: তাফসীর ইবনে কাসিরের সারাংশ; অসম্পূর্ণ।

অতিরিক্ত সূত্র 
 Ahmed Shaker's Profile in islamonline.net (আরবি)

আরবি ভাষার বহিঃসংযোগ থাকা নিবন্ধ
১৮৯২-এ জন্ম
১৯৫৮-এ মৃত্যু
মুহাদ্দিস
শরিয়া বিচারক
কায়রোর ব্যক্তি
আল-আজহার বিশ্ববিদ্যালয়ের প্রাক্তন শিক্ষার্থী
আল-আজহার বিশ্ববিদ্যালয়ের প্রাক্তন শিক্ষক
মিশরীয় সুন্নি মুসলিম
আকরাম নদভী

মুহাম্মাদ আকরাম নাদভি (জন্ম: ১৯৬৪) একজন প্রখ্যাত ইসলামিক স্কলার, ক্যামব্রিজ ইসলামিক কলেজ-এর ডিন, আল-সালাম ইন্সটিটিউটের প্রিন্সিপাল এবং মার্কফিল্ড ইন্সটিটিউট অব হায়ার এডুকেশন-এর অনারারি ভিজিটিং ফেলো। এছাড়া তিনি অক্সফোর্ড বিশ্ববিদ্যালয়ে অক্সফোর্ড সেন্টার ফর ইসলামিক স্টাডিজ এর রিসার্চ ফেলো ছিলেন, ১৯৮৯ থেকে ২০১৩ পর্যন্ত। তার জন্ম ভারতের জৌনপুরে। তিনি ৫৩ খণ্ডে ইসলামের নারী পণ্ডিতদের জীবনী নিয়ে 'আল-ওয়াফা বি আসমায়িন-নিসা' নামক চরিত-কোষ রচনা করেছেন, যাতে ৯০০০ হাজার পণ্ডিতের জীবনী স্থান পেয়েছে, এই কাজে তিনি ১৫ বছর ব্যয় করেছেন।

শিক্ষাজীবন 
মুহাম্মাদ আকরাম নাদভি ইসলামি জ্ঞানার্জন শুরু করেন মাদ্রাসাহ আল-ইসলাহ থেকে, এই মাদ্রাসার প্রতিষ্ঠাতা ছিলেন মাওলানা হামিদুদ্দিন আল-ফারাহি। এখানের শিক্ষা সমাপ্ত করে ভারতের সুবিখ্যাত শিক্ষাপ্রতিষ্ঠান নাদওয়াতুল উলামাতে চলে আসেন, এবং এখান থেকে বিএ আলিমিয়্যাহ ডিগ্রি এবং হাদিসশাস্ত্রে এমএ (ফার্স্ট ক্লাস) সমাপ্ত করেন। তিনি সরাসরি শায়খ আবুল হাসান আলী নাদভী পরিচালিত প্রতিষ্ঠানে শিক্ষকতা জীবন শুরু করেন। তিনি শিক্ষকতার পাশাপাশি লাখনৌ বিশ্ববিদ্যালয় থেকে অর্থনীতিতে বিএ এবং আরবি সাহিত্যে পিএইচডি লাভ করেন।

রচনা ও চিন্তাধারা 
মুহাম্মাদ আকরাম নাদভি আরবি ভাষায় ২৫ টির বেশি গ্রন্থ রচনা করেন, হাদীছ, ফিকহ, জীবনী এবং আরবি ব্যাকরণ বিষয়ক। অতি সম্প্রতি তিনি ৫৩ খণ্ডের এক সুবিশাল জীবন-অভিধান রচনা করেন, ইসলামের ইতিহাসের মুহাদ্দিসা অর্থাৎ হাদিসশাস্ত্রের নারী বিশেষজ্ঞদের ওপর। ১৫ বছর গবেষণা করে তিনি প্রায় ৮ হাজার মুহাদ্দিসার জীবনচরিত সঙ্কলন করেছেন।

তিনি বিখ্যাত স্কলার নোমান আলী খানের শিক্ষক।

গ্রন্থাবলী 
শায়খ আবুল হাসান আলী নাদভি ঃ জীবন ও কর্ম(নাদভি ফাউন্ডেশন, ২০১৩)

আল-মুহাদ্দিসাহঃ ইসলামের নারী বিদ্বানগণ (অক্সফোর্ড: ইন্টারফেস পাবলিকেশন্স, ২০০৭)

আবু হানিফাহ রহঃ জীবন ও কর্ম

আল ফিকহ আল-ইসলামীঃ হানাফী মাযহাব অনুসারে (লন্ডন, ২০০৭) 

মাদ্রাসা-জীবন (লন্ডন, ২০০৭) নাদওয়াতুল উলামাতে অধ্যয়নকালীন সময়ের স্মৃতিচারণ।

মুহাদ্দিসদের বাগান (লন্ডন, ২০০৭) শাহ আব্দুল আজিজ দেহলবী রহঃ রচিত গ্রন্থের অনুবাদ

আরও দেখুন 
http://www.alsalam.ac.uk আল-সালাম ইন্সটিটিউট

তথ্যসূত্র

অতিরিক্ত সূত্র 
 
 আল-সালাম ইন্সটিটিউট 
 ক্যামব্রিজ ইসলামিক কলেজ 

আবুল হাসান আলী হাসানী নদভীর শিষ্য
১৯৬৪-এ জন্ম
ব্রিটিশ মুসলিম
ভারতীয় মুসলিম
জীবিত ব্যক্তি
সুন্নি মুসলিম পণ্ডিত
দারুল উলুম নদওয়াতুল উলামার প্রাক্তন শিক্ষার্থী
ভারতের আলেম
ইসলাম ও নারী
২১শ শতাব্দীর ইসলামের মুসলিম পণ্ডিত
২১শ শতাব্দীর অনুবাদক
আ ওম্যান অব প্যারিস

আ উইমেন অব প্যারিস (ইংরেজি: A Woman of Paris; অনুবাদ: প্যারিসের একজন নারী) হল ১৯২৩ সালে মুক্তিপ্রাপ্ত মার্কিন নির্বাক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং পরবর্তীতে তিনি এতে সুরারোপও করেছেন। এটি আ উইমেন অব প্যারিস: আ ড্রামা অব ফেট নামেও পরিচিত। এতে প্রধান চরিত্রে অভিনয় করেন এডনা পারভায়েন্স ও কার্ল মিলার।

কুশীলব 
 এডনা পারভায়েন্স - মারি সেন্ট ক্ল্যের
 ক্লেরেন্স গেলডার্ট - মারির পিতা
 কার্ল মিলার - জঁ মিলে
 লিডিয়া নট - জঁ'র মাতা
 চার্লস কে. ফ্রেঞ্চ - জঁ'র পিতা
 অ্যাডলফ মেঞ্জো - পিয়ের রেভেল
 বেটি মরিসে - ফিফি
 মালভিনা পোলো - পলেত
 হেনরি বার্গম্যান - প্রধান খাদ্য পরিবেশক (অনুল্লেখ্য)
 চার্লি চ্যাপলিন - কুলি (অনুল্লেখ্য)

সমালোচকদের প্রতিক্রিয়া 
পর্যলোচনাভিত্তিক ওয়েবসাইট রটেন টম্যাটোস-এ ১২টি পর্যালোচনার ভিত্তিতে চলচ্চিত্রটির রেটিং স্কোর ৯২%। দ্য গার্ডিয়ানের সিএ লেজেউনে এই চলচ্চিত্রটিকে "একটি স্মরণীয় চলচ্চিত্র, একটি ঐতিহাসিক চলচ্চিত্র, দেখা ও বিবেচনা করার মত চলচ্চিত্র" বলে উল্লেখ করেন। দ্য নিউ ইয়র্ক টাইমসের জ্যানেট মাসলিন এই চলচ্চিত্রটিকে "চ্যাপলিনের বিরল চলচ্চিত্র" বলে অভিহিত করেন।

তথ্যসূত্র

বহিঃসংযোগ 
 
 
 
 
 সাইলেন্ট হলিউড.কমে আ ওম্যান অব প্যারিস

১৯২৩-এর চলচ্চিত্র
১৯২০-এর দশকের প্রণয়ধর্মী নাট্য চলচ্চিত্র
ইউনাইটেড আর্টিস্ট্‌সের চলচ্চিত্র
চার্লি চ্যাপলিন পরিচালিত চলচ্চিত্র
চার্লি চ্যাপলিন প্রযোজিত চলচ্চিত্র
চার্লি চ্যাপলিনের চিত্রনাট্য
প্যারিসের পটভূমিতে চলচ্চিত্র
মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন সাদাকালো চলচ্চিত্র
মার্কিন নির্বাক চলচ্চিত্র
১৯২০-এর দশকের মার্কিন চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
প্রিয়া রায়না

প্রিয়া রায়না হচ্ছেন একজন ভারতীয় টেলিভিশন অভিনেত্রী, রেডিও জকি, কৌতুক অভিনেত্রী, উপস্থাপক এবং কণ্ঠ অভিনেত্রী। তিনি সনি টিভিতে প্রচারিত কমেডি সার্কাস কা নেয়া দৌরে অংশগ্রহণের মাধ্যমে অধিক পরিচিতি লাভ করেন। তিনি এবং তার সাথে অন্যান্য কমেডি অভিনেতারা জম্মু বিশ্ববিদ্যালয়ের একটি কমেডি অনুষ্ঠানে বিচারকের দায়িত্ব পালন করেছেন। তিনি বিগ এফএমের একজন রেডিও জকি হিসেবে তার কর্মজীবন শুরু করেন, এরপর তিনি কালারস-এ প্রচারিত ইন্ডিয়া'স গট ট্যালেন্ট-এ অংশগ্রহণ করেন।

ব্যক্তিগত জীবন
প্রিয়া রায়না ভারতের কাশ্মীরে নভেম্বরের ৫ তারিখে জন্মগ্রহণ করেন, তার বাবার নাম হচ্ছে শুবান লাল রায়না এবং মায়ের নাম হচ্ছে রেখা রায়না। তিনি কাশ্মীরি পন্ডিতের সাথে তার শৈশব অতিবাহিত করেন।

টেলিভিশন

কণ্ঠ দান
নিম্নে উল্লেখিত শিল্পীদের জন্য প্রিয়া রায়না কণ্ঠ দিয়েছেন:

তথ্যসূত্র

বহিঃসংযোগ
  
 
 

জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
ভারতীয় কণ্ঠাভিনেত্রী
১৯৮৮-এ জন্ম
আল-দারাকুতনী

আবুল হাসান 'আলী ইবনে 'উমার ইবনে আহমাদ ইবনে মাহদী ইবনে মাস'উদ ইবনে আল-নু'মান ইবনে দিনার ইবনে আব্দিল্লাহ আল-বাগদাদী আল-দারাকুতনী (৯১৮ ঈসায়ী/ ৩০৬ হিজরি, বাগদাদ - ৯৯৫ ঈসায়ী/ ৩৮৫ হিজরি) ছিলেন ইসলামের প্রাথমিক যুগের একজন বিশিষ্ট মুহাদ্দিস, হাদীছ সংকলক এবং বিদ্বান।

তিনি ৯১৮ খ্রিষ্টাব্দে (৩০৬ হিজরি) বাগদাদের দার আল-কুতনে জন্ম গ্রহণ করেন, যে কারণে তার নামের সাথে আদ-দারাকুতনী যুক্ত হয়েছে। তিনি শিক্ষালাভ করেন কয়েকজন উচু পর্যায়ের বিদ্বান মনীষীর কাছে, তারা হচ্ছেন, আবুল কাসিম আল-বাগাভী রহঃ, আবু বকর ইবনে আবু দাউদ রহঃ, আবু বাকর ইবনে যিয়াদ আল-নিশাপুরি রহঃ, আবু উবাইদ আল-কাসিম (তার ভাই) এবং প্রমুখ।

পরবর্তী যুগের বিদ্বানগণ তার মর্যাদার ব্যাপারে একমত হয়েছেন। খাতিব আল-বাগদাদী তার ব্যাপারে বলেন, "তিনি তাঁর সময়ের ইমাম ছিলেন"। আবু-তায়্যিব আল-তাবারী (মৃত্যু ৪৫০ হিজরি) দারাকুতনী -কে "হাদীছ শাস্ত্রের আমিরুল মু'মিনীন" বলে অভিহিত করেছেন। তার ছাত্রদের মাঝে উল্লেখযোগ্য দুইজন মনীষী হচ্ছেন, ইমাম হাকিম নিশাপুরি এবং আবুল হাসান ইস্ফাহানি ।

তিনি ৩৮৫ হিজরি সনে (৯৯৫ ঈসায়ী) মৃত্যু বরণ করেন, বাব আল-দায়র কবরস্থানে মারুফ কারখী'র সন্নিকটে তাকে সমাহিত করা হয়।

রচনা 
তার উল্লেখযোগ্য কয়েকটি কাজ হচ্ছে,
 “সুনান আল-দারাকুতনী”
 “আল-মুতালিফ ওয়াল মুখতালিফ”
 “ইলাল আল-হাদীছ”
 “আত-তাতাব্বু′”

তথ্যসূত্র 

৩০৬-এ জন্ম
৩৮৫-এ মৃত্যু
হাদিস সংকলক
মুহাদ্দিস
মুজাদ্দিদ
বাগদাদের ব্যক্তি
শাফিঈ ব্যক্তি
আশআরি ব্যক্তি
৯১০-এর দশকে জন্ম
৯৯৫-এ মৃত্যু
সুন্নি ইমাম
আছারি ব্যক্তিত্ব
কাসিম আলি মডেল উচ্চবিদ্যালয়

কাসিম আলি মডেল উচ্চবিদ্যালয় হচ্ছে বাংলাদেশের সিলেট জেলার ফেঞ্চুগঞ্জ উপজেলার রাজনপুরে অবস্থিত একটি মাধ্যমিক বিদ্যালয়। ১৯১৫ সালে প্রতিষ্ঠিত এই বিদ্যালয় ফেঞ্চুগঞ্জের সর্বপ্রথম এবং সবথেকে পুরনো, এবং বাংলাদেশেরও একটি প্রাচীন বিদ্যালয়।

২০১৫ সালের ২৬ এবং ২৭ ডিসেম্বর বিদ্যালয়টি তার শতবর্ষ উদ্‌যাপন করে। যুক্তরাষ্ট্রে প্রবীণ শিক্ষার্থীদের দ্বারাও শত বার্ষিকী উদ্‌যাপন করা হয়।

বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, সিলেট এর অন্তর্ভুক্ত। বিদ্যালয়টিতে বিজ্ঞান, মানবিক এবং ব্যবসায় শাখায় পাঠদান করা হয়।

তথ্যসূত্র

বাংলাদেশের উচ্চ বিদ্যালয়
সিলেট জেলার বিদ্যালয়
১৯১৫-এ ভারতে প্রতিষ্ঠিত
১৯১৫-এ প্রতিষ্ঠিত শিক্ষাপ্রতিষ্ঠান
ফেঞ্চুগঞ্জ উপজেলা
ব্রতনৃত্য

ব্রতনৃত্য হচ্ছে একধরনের  লোকনৃত্য। হিন্দু নারীরা পার্থিব কল্যাণ কামনায় ইষ্টদেবতার নিকট প্রার্থনা জানিয়ে যে আচারানুষ্ঠান পালন    করে তাকে বলা হয় ব্রত। এই ব্রতের আনুষঙ্গ হিসেবে যে নৃত্য পরিবেশিত হয় তাকে ব্রতনৃত্য বলে।

রীতিনীতি 
নারীরা ব্রত অনুষ্ঠান সম্মিলিতভাবে পালন করে এবং এর উদ্দেশ্যকে বাস্তবায়িত করার লক্ষ্যেই ব্রতনৃত্য করে থাকে। ব্রতের  ছড়া বা গানে দৈহিক, মানসিক ও আধ্যাত্মিক যেসব কামনা-বাসনা প্রকাশ পায়, তার প্রতিফলন দেখতে পাওয়া যায় ব্রতনৃত্যে।

ব্রতনৃত্যে ইহজাগতিক যে কামনা প্রকাশ পায় তাতে জটিল দর্শন বদলে থাকে জীবনের কথা। অধিকাংশ নৃত্যে কিশোরী মেয়েরাই অংশ নেয়। সধবা নারীরা সাধারণত সূর্যব্রত, কার্তিকব্রত ও মেঘরানীর কুলানামানো ব্রতে অংশ নেয়। শেষোক্ত ব্রতে কয়েকজন সধবা নারী মাথায় ঘোমটা দিয়ে ডান হাতে অাঁচল টেনে ধরে এবং মাথায় কুলা নিয়ে ছড়া বলতে বলতে নাচের ভঙ্গিতে ব্রতের স্থান কয়েকবার প্রদক্ষিণ করে। সাধারণত দুটি পা, দুটি হাত ও কব্জির আন্দোলনের ওপরই ব্রতনৃত্য নির্ভর করে। কোমরের ওপরের অংশ, বিশেষত হাত এবং ঊর্ধ্ববাহু দ্বারা তারা নানা ভঙ্গিতে বিচিত্রভাব প্রকাশ করে। এই অতি সাধারণ ভঙ্গিমার মাধ্যমেই নারীমনের আশা-আকাঙ্ক্ষা, কমনীয়তা ও সৌন্দর্য প্রকাশ পায়। ব্রতনৃত্য সর্বদা সমষ্টিগতভাবে এবং ঘড়ির কাঁটার বিপরীতে ধীরে ধীরে অনুষ্ঠিত হয়।

হাতের মাধ্যমে বিভিন্ন মুদ্রার প্রকাশ ব্রতনৃত্যের প্রধান আকর্ষণ। কিশোরীদের ব্রতনৃত্যে যে ভঙ্গিমা প্রকাশ পায় তার সঙ্গে বিবাহিতা মহিলাদের মৌলিক পার্থক্য রয়েছে। বিবাহিতা মহিলারা কোমর ও দেহের সামনের অংশের আন্দোলন বেশি পরিমাণে করে, যার মাধ্যমে উর্বরতা ও মাতৃত্বের আকাঙ্ক্ষা এবং দেহগত কামনার স্থূল প্রকাশ ঘটে; অন্যদিকে কিশোরীদের নৃত্য শুধুই সাধারণ নৃত্যভঙ্গিমা।

তথ্যসূত্র

আরও দেখুন
হুদুমদ্যাও পূজা
ভাঁজো নাচ
মেছেনি খেল

ধর্মীয় সংস্কৃতি
বাংলার সংস্কৃতি
নৃত্য